Samas andis EMOR-i 1992. aastal läbi viidud küsitlus järgmised tulemused: keskeltläbi 30 protsenti Eesti elanikest uskus väljapakutud paranähtustesse ja ligi 5 protsenti väitis, et on neid ka ise kogenud. Näiteks kätega ravimise võimalikkusse  uskus vastanuist 58, astroloogiasse 50, maaväliste olendite külaskäike 46, selgeltnägemisse 38, kummitamisse 24, telepaatiasse ja reinkarnatsiooni 22 ning vaimude olemasollu 21 protsenti vastanuist.